Document ID: 32005D0415

ROZHODNUTIE KOMISIE
z 1. júna 2005,
ktorým sa povoľuje Malte, aby používala systém stanovený v oddiele I nariadenia Európskeho parlamentu a Rady (ES) č. 1760/2000, nahrádzajúci štatistické zisťovania o hovädzom dobytku
[oznámené pod číslom K(2005) 1588]
(Iba anglický text je autentický)
(Text s významom pre EHP)
(2005/415/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 93/24/EHS z 1. júna 1993 o štatistických zisťovaniach, ktoré sa majú vykonávať ohľadne produkcie hovädzieho dobytka (1), a najmä na jeho článok 1 ods. 2 a 3,
keďže:
(1)
Oddiel I nariadenia Európskeho parlamentu a Rady (ES) č. 1760/2000 (2) zavádza systém na identifikáciu a registráciu hovädzieho dobytka.
(2)
Rozhodnutie Komisie 2004/588/ES (3) uznáva plne prevádzkyschopný charakter maltskej databázy pre hovädzí dobytok.
(3)
V súlade so smernicou 93/24/EHS možno členským štátom na ich vlastnú žiadosť povoliť používanie informačných administratívnych zdrojov, ktoré nahrádzajú štatistické zisťovania o hovädzom dobytku, aby spĺňali záväzky príslušnej smernice.
(4)
Spolu so žiadosťou z 11. marca 2005 Malta postúpila technickú dokumentáciu o štruktúre a zavedení databázy uvedenej v oddiele I nariadenia (ES) č. 1760/2000, ako aj o výpočtových metódach štatistických informácií.
(5)
Malta osobitne navrhla výpočtové metódy na získanie štatistických informácií pre kategórie uvedené v článku 3 ods. 1 smernice 93/24/EHS, ktoré sa nenachádzajú priamo v databáze uvedenej v oddiele I nariadenia (ES) č. 1760/2000. Malta by mala vziať do úvahy všetky opatrenia, aby sa zaistilo, že tieto výpočtové metódy zabezpečia presnosť štatistických údajov.
(6)
Z preskúmania a analýzy technickej dokumentácie oznámenej maltskými orgánmi vyplýva, že žiadosť by mala byť prijatá.
(7)
Toto rozhodnutie je v súlade so stanoviskom Stáleho výboru pre poľnohospodársku štatistiku, ustanoveného rozhodnutím Rady 72/279/EHS (4),
PRIJALA TOTO ROZHODNUTIE:
Článok 1
Malta je oprávnená nahradiť štatistické zisťovania o hovädzom dobytku podľa smernice 93/24/EHS prostredníctvom použitia systému na identifikáciu a registráciu hovädzieho dobytka, ktorý je uvedený v oddiele I nariadenia (ES) č. 1760/2000, aby získala všetky požadované štatistické informácie, s cieľom zohľadniť povinnosti požadované uvedenou smernicou.
Článok 2
Ak systém uvedený v prvom článku prestane byť výkonný alebo ak bude jeho obsah prinášať iba slabé štatistické informácie pre všetky alebo určité kategórie hovädzieho dobytka, Malta sa opäť vráti k používaniu systému štatistických zisťovaní, s cieľom vyhodnotiť všetok hovädzí dobytok alebo jeho príslušné kategórie.
Článok 3
Toto rozhodnutie je adresované Maltskej republike.
V Bruseli 1. júna 2005

Labels: 12
18
19
6